CELEX: 32016D0320
Language: ro
Date: 2016-03-03 00:00:00
Title: Decizia de punere în aplicare (UE) 2016/320 a Comisiei din 3 martie 2016 de modificare a Deciziei 2004/842/CE privind modalitățile de aplicare conform cărora statele membre pot autoriza comercializarea semințelor aparținând unor soiuri pentru care s-a depus o cerere de înscriere în catalogul național al soiurilor de plante agricole și de specii de legume [notificată cu numărul C(2016) 1221] (Text cu relevanță pentru SEE)

5.3.2016   
            
            
               RO
            
            
               Jurnalul Oficial al Uniunii Europene
            
            
               L 60/88
            
         DECIZIA DE PUNERE ÎN APLICARE (UE) 2016/320 A COMISIEI
   din 3 martie 2016
   de modificare a Deciziei 2004/842/CE privind modalitățile de aplicare conform cărora statele membre pot autoriza comercializarea semințelor aparținând unor soiuri pentru care s-a depus o cerere de înscriere în catalogul național al soiurilor de plante agricole și de specii de legume
   
      
         [notificată cu numărul C(2016) 1221]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 66/401/CEE a Consiliului din 14 iunie 1966 privind comercializarea semințelor de plante furajere (1), în special articolul 4a alineatul (2),
   având în vedere Directiva 66/402/CEE a Consiliului din 14 iunie 1966 privind comercializarea semințelor de cereale (2), în special articolul 4a alineatul (2),
   având în vedere Directiva 2002/54/CE a Consiliului din 13 iunie 2002 privind comercializarea semințelor de sfeclă (3), în special articolul 6 alineatul (2),
   având în vedere Directiva 2002/55/CE a Consiliului din 13 iunie 2002 privind comercializarea semințelor de legume (4), în special articolul 23 alineatul (2),
   având în vedere Directiva 2002/56/CE a Consiliului din 13 iunie 2002 privind comercializarea cartofilor de sămânță (5), în special articolul 6 alineatul (2),
   având în vedere Directiva 2002/57/CE a Consiliului din 13 iunie 2002 privind comercializarea semințelor de plante oleaginoase și pentru fibre (6), în special articolul 6 alineatul (2),
   întrucât:
   
               (1)
            
            
               Decizia 2004/842/CE a Comisiei (7) stabilește normele privind eticheta oficială de pe ambalajele de semințe aparținând unor soiuri pentru care s-a depus o cerere de înscriere în catalogul național al soiurilor de plante agricole și de specii de legume.
            
         
               (2)
            
            
               În ultimii ani, au fost detectate unele cazuri de utilizare frauduloasă a etichetelor oficiale. Prin urmare, ar trebui îmbunătățită securitatea etichetelor oficiale, ținând cont de cunoștințele tehnice disponibile la momentul actual, pentru a garanta evitarea unor astfel de practici frauduloase. În acest sens și pentru a le permite autorităților competente să înregistreze și să controleze mai bine imprimarea, distribuția și utilizarea etichetelor oficiale individuale de către operatori, precum și pentru a monitoriza loturile de semințe, ar trebui îmbunătățită securitatea etichetelor oficiale prin includerea unui număr de ordine atribuit oficial pe etichetele oficiale.
            
         
               (3)
            
            
               Prezenta decizie și Directiva de punere în aplicare (UE) 2016/317 a Comisiei (8) ar trebui să se aplice începând cu aceeași dată, pentru a garanta egalitatea de tratament cu privire la cerințe pentru toți utilizatorii etichetelor relevante. În consecință, prezenta decizie ar trebui să se aplice începând de la 1 aprilie 2017.
            
         
               (4)
            
            
               Prin urmare, Decizia 2004/842/CE ar trebui modificată în consecință.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Modificare adusă Deciziei 2004/842/CE
   În articolul 9 alineatul (2) din Decizia 2004/842/CE, se inserează următoarea literă (aa):
   
      
                  „(aa)
               
               
                  numărul de ordine atribuit în mod oficial;”.
               
            
   Articolul 2
   Destinatari
   Prezenta decizie se adresează statelor membre.
   Articolul 3
   Data aplicării
   Prezenta decizie se aplică de la 1 aprilie 2017.
   
      Adoptată la Bruxelles, 3 martie 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO 125, 11.7.1966, p. 2298/66.
   
      (2)  JO 125, 11.7.1966, p. 2309/66.
   
      (3)  JO L 193, 20.7.2002, p. 12.
   
      (4)  JO L 193, 20.7.2002, p. 33.
   
      (5)  JO L 193, 20.7.2002, p. 60.
   
      (6)  JO L 193, 20.7.2002, p. 74.
   
      (7)  Decizia 2004/842/CE a Comisiei din 1 decembrie 2004 privind modalitățile de aplicare conform cărora statele membre pot autoriza comercializarea semințelor aparținând unor soiuri pentru care s-a depus o cerere de înscriere în catalogul național al soiurilor de plante agricole și de specii de legume (JO L 362, 9.12.2004, p. 21).
   
      (8)  Directiva de punere în aplicare (UE) 2016/317 a Comisiei din 3 martie 2016 de modificare a Directivelor 66/401/CEE, 66/402/CEE, 2002/54/CE, 2002/55/CE, 2002/56/CE și 2002/57/CE privind eticheta oficială de pe ambalajele de semințe (a se vedea pagina 72 din prezentul Jurnal Oficial).